CELEX: 32012D0049
Language: lv
Date: 2012-01-26 00:00:00
Title: 2012/49/ES: Komisijas Lēmums ( 2012. gada 26. janvāris ), ar ko groza Lēmumu 2011/263/ES un Lēmumu 2011/264/ES, lai ņemtu vērā izmaiņas fermentu klasifikācijā saskaņā ar Padomes Direktīvas 67/548/EEK I pielikumu un Eiropas Parlamenta un Padomes Regulas (EK) Nr. 1272/2008 VI pielikumu (izziņots ar dokumenta numuru C(2012) 323)  Dokuments attiecas uz EEZ

28.1.2012   
            
            
               LV
            
            
               Eiropas Savienības Oficiālais Vēstnesis
            
            
               L 26/36
            
         KOMISIJAS LĒMUMS
   (2012. gada 26. janvāris),
   ar ko groza Lēmumu 2011/263/ES un Lēmumu 2011/264/ES, lai ņemtu vērā izmaiņas fermentu klasifikācijā saskaņā ar Padomes Direktīvas 67/548/EEK I pielikumu un Eiropas Parlamenta un Padomes Regulas (EK) Nr. 1272/2008 VI pielikumu
   (izziņots ar dokumenta numuru C(2012) 323)
   (Dokuments attiecas uz EEZ)
   (2012/49/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 25. novembra Regulu (EK) Nr. 66/2010 par ES ekomarķējumu (1) un jo īpaši tās 8. panta 2. punktu,
   apspriedusies ar Eiropas Savienības Ekomarķējuma komiteju,
   tā kā:
   
               (1)
            
            
               Saskaņā ar Regulas (EK) Nr. 66/2010 6. panta 6. punktu ES ekomarķējumu nedrīkst piešķirt precēm, kuras satur vielas vai preparātus/maisījumus, kas saskaņā ar Eiropas Parlamenta un Padomes 2008. gada 16. decembra Regulu (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (2) ir klasificēti kā toksiski, bīstami videi, kancerogēni, mutagēni vai toksiski reproduktīvajai sistēmai. ES ekomarķējumu nedrīkst piešķirt arī precēm, kuras satur vielas, kas minētas 57. pantā Eiropas Parlamenta un Padomes 2006. gada 18. decembra Regulā (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (3). Saskaņā ar Regulas (EK) Nr. 66/2010 6. panta 7. punktu Komisija var pieņemt pasākumus, lai piešķirtu atkāpes no minētās regulas 6. panta 6. punkta, ja nav tehniski iespējams aizstāt minētās preces kā tādas vai izmantot alternatīvus materiālus vai mainīt dizainu vai ja produktiem ir ievērojami lielāki vispārējie ekoloģiskie raksturlielumi salīdzinājumā ar citiem tās pašas kategorijas produktiem.
            
         
               (2)
            
            
               Komisija ir pieņēmusi 2011. gada 28. aprīļa Lēmumu 2011/263/ES par ekoloģiskajiem kritērijiem ES ekomarķējuma piešķiršanai mazgāšanas līdzekļiem trauku mazgājamām mašīnām (4) un 2011. gada 28. aprīļa Lēmumu 2011/264/ES par ekoloģiskajiem kritērijiem ES ekomarķējuma piešķiršanai veļas mazgāšanas līdzekļiem (5). Pēc minēto lēmumu pieņemšanas būtiskais ferments subtilizīns, kuru izmanto veļas mazgāšanas līdzekļos un trauku mazgājamām mašīnām paredzētajos mazgāšanas līdzekļos, tika klasificēts kā R50 (ļoti toksisks ūdens organismiem) saskaņā ar I pielikumu Padomes 1967. gada 27. jūnija Direktīvā 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu (6) un VI pielikumu Regulā (EK) Nr. 1272/2008, kas neatļauj piešķirt ES ekomarķējumu minētajiem veļas mazgāšanas līdzekļiem un trauku mazgājamām mašīnām paredzētajiem mazgāšanas līdzekļiem.
            
         
               (3)
            
            
               Tā ir jauna informācija, kas netika ņemta vērā, pārskatot ES ekomarķējuma piešķiršanas kritērijus veļas mazgāšanas līdzekļiem un trauku mazgājamām mašīnām paredzētajiem mazgāšanas līdzekļiem un apsvērumus par atkāpju piemērošanu fermentiem. Tāpēc būtu jāgroza Lēmums 2011/263/ES un Lēmums 2011/264/ES, lai ņemtu vērā izmaiņas fermentu klasifikācijā saskaņā ar Direktīvas 67/548/EEK I pielikumu un Regulas (EK) Nr. 1272/2008 VI pielikumu.
            
         
               (4)
            
            
               Būtu jāparedz pārejas periods, lai ražotājiem, kuru produktiem, pamatojoties uz Komisijas Lēmumā 2003/31/EK (7) un Lēmumā 2003/200/EK (8) noteiktajiem kritērijiem, tika piešķirts ekomarķējums veļas mazgāšanas līdzekļiem un trauku mazgājamām mašīnām paredzētajiem mazgāšanas līdzekļiem, būtu pietiekams laiks pielāgot savus produktus un nodrošināt atbilstību pārskatītajiem kritērijiem un prasībām un lai kompensētu ar šo grozījumu radīto ekomarķējuma apturēšanu.
            
         
               (5)
            
            
               Tādēļ attiecīgi būtu jāgroza Lēmums 2011/263/ES un Lēmums 2011/264/ES,
            
         IR PIEŅĒMUSI ŠO LĒMUMU.
   1. pants
   Komisijas Lēmuma 2011/263/ES pielikumu groza atbilstīgi šā lēmuma pielikumam.
   2. pants
   Komisijas Lēmuma 2011/264/ES pielikumu groza atbilstīgi šā lēmuma pielikumam.
   3. pants
   Ja ekomarķējums ir piešķirts, pamatojoties uz pieteikumu, kas izskatīts saskaņā ar Lēmumā 2003/31/EK un Lēmumā 2003/200/EK noteiktajiem kritērijiem, minēto ekomarķējumu drīkst izmantot līdz 2012. gada 28. septembrim.
   4. pants
   Šis lēmums ir adresēts dalībvalstīm.
   
      Briselē, 2012. gada 26. janvārī
      
         
            Komisijas vārdā –
         
            Komisijas loceklis
         
         Janez POTOČNIK
      
   
   
      (1)  OV L 27, 30.1.2010., 1. lpp.
   
      (2)  OV L 353, 31.12.2008., 1. lpp.
   
      (3)  OV L 396, 30.12.2006., 1. lpp.
   
      (4)  OV L 111, 30.4.2011., 22. lpp.
   
      (5)  OV L 111, 30.4.2011., 34. lpp.
   
      (6)  OV 196, 16.8.1967., 1. lpp.
   
      (7)  OV L 9, 15.1.2003., 11. lpp.
   
      (8)  OV L 76, 22.3.2003., 25. lpp.
   
      PIELIKUMS
      
                  1)
               
               
                  Lēmuma 2011/263/ES pielikuma 2. kritērija b) punkta piektās daļas atkāpju tabulā pievieno šādu vielu:
                  
                              “Subtilizīns
                           
                           
                              H400 Ļoti toksisks ūdens organismiem
                           
                           
                              R 50”
                           
                        
            
                  2)
               
               
                  lēmuma 2011/264/ES pielikuma 4. kritērija b) punkta piektās daļas atkāpju tabulā pievieno šādu vielu:
                  
                              “Subtilizīns
                           
                           
                              H400 Ļoti toksisks ūdens organismiem
                           
                           
                              R 50”